Musik: Sterneis  Text: Jet Domani, Sgoing Erlöst,  Redl, Krasseranz, mit Mika    De Krasseranz isch da und ich bi froh. De Sgoing Erlöst isch da und ich bi froh. De Redl isch da und ich bi froh. Das isch's R.A.D.I.O. De Starone isch da und ich bi froh. D Mika isch da und ich bi froh.  Jet Domani isch da und ich bi froh. Das isch's R.A.D.I.O. He! wer schtaht da näbed mir im Tunkle? Gseh nur sini scharfe  Auge funkle. Meh hetti nüme wellä warte de Sgoing Erlöst tritt us em Schatte! Ich wett no meh vo sine Gschichte ha, de wichtig Ma, schpricht alli Schichte a. Lüücht Okocha, lüücht Okocha, lüücht. Er verzellt der vo Züri, er verzellt vo de Frücht. Mit Humor, nöd mit Moralin. Er tönt wie'nen Chor, mit nur einere Schtimm. Er beschriibt wie'ner läbt und er läbt wie'ner schriibt, sini Zunge isch verbunde, diräkt mit em Beat. Heu wie blöd, isch nöd sin Schtiil, neu nöd öd, isch wie'ner mit de Wörter schpielt.  Träumed schön, jetzt isch's sowiit. Sgoing Erlöst, das isch de Name wo der bliibt. Ich mag die Jungs vom Radio. Steh auf die Jungs vom Radio. Ich lieb die Jungs vom Radio. Bin ich froh, gibt es Radio. De Steve hätt meh Schtiil als Wasser im Nil. Er zieht d Masse aa will, d'Ladies liebed sin Sex-Appeal. Er kännt s Schpiil und das nöd erscht sit geschter, ob Dose oder Mics: er ghört zu de Beschte. Nöd d Nummere 1, das wäri undertribe. Er isch d Nummere 1, 2, 3, 4, 5, 6 und 7. Säg's immer wieder: de Maa hät Talänt.  Isch klar, dass mer's erchännt, wänn das Scheissdach brännt. Er rockt de Shit rund um d Uhr. Krasseranz macht mit, Sgoing Erlöst, Trumpf Puur. Er rockt de Shit vo Samschtig bis Friitig. Und wie rockt er Shit? Villsiitig wie'ne Ziitig! Säg's immer wieder und jetzt losed alli da. De Maa hätt soviel Charisma, de cha sogar dis Mami ha. Säg's immer wieder: de Maa hätt Talänt, isch cooler als Advänt. Chömed ue mit de Händ! Steve Stöckli, Steve Stöckli, du hausch eus us de Söckli! Steve Stöckli, Steve Stöckli, du  bisch de Hip-Hop-Götti! Krasseranz, Ipneu, Ettore hätt er eimal für dich gsunge seisch: Ich wett no meh! Häsch eimal sini Schtimm ghört, findsches huere geil. Nach em erschte Ton bisch aagfixt vo sim Style. Dörf ich eu vor-schtelle? De Krasseranz! Er holt eimal Luft, die ganzi Wält tanzt. Krasseranz hätt de Soul und Flow mit de Suppechelle inegleert. Ohohoh. Bi wiitem nöd die einzig Qualität wo de gueti Etti hätt: er chunt zwar nöd vo Wallisellä, aber er isch immer glatt. Kännsch de Krasseranz? Muesch en  eifach gärn ha! Wänn mir eu zum singe bringed, klar isch er de Maa. Krasseranz, I love you. Sing für mich din Schubidu! Krasseranz, I love you. Sing für mich din Schubidu! De Trumpf Puur isch de gröschti vom Quartett. Will z Wallisellä wird no hüt vo'nem gredt. Mer seit, er heg scho mal exischtiert, die ganzi Wält verstylt und über alles regiert. De Darth Jet vo de Inschtallierte. Self-made Man, vieli Styles kreiert er. Hätt i de 90-er interveniert mit Schwiizer Rap uusprobiert und mängi Lüüt inschpiriert.  Wänn er loosrhymt wirsch nervös und bös, wil er dich entblösst und seriös erlöst. Im Chopf isch meh Inhalt als uf Wikipedia findsch. Sind d Hose dune säged d'Fraue: Hey schpinnsch?! De Jet Domani isch en primitive Lyriker. Und wäg em Trumpf hätt's im Chindsgi kä z'Nüüni gee. Mit em Puur tuen i gern mal eis singe. Er isch tüüf gleit, tönt geil, was wottsch da no pimpe?